Narodna skupština
20100330

Zašto u četvrtak da pravimo drugu, da pravimo još jedan cirkus? Ko je autor svega ovoga, da se ovako odvija? Evo, sada se autori sami pojavljuju. Oni se sami ofiraju. Ko je pisao ovu deklaraciju koja je danas na dnevnom redu? Ko će pisati tu koja će biti za dva-tri dana? I, šta ćemo? Ponovo ćemo raspravljati o ovome? Zar je potrebno da se ponovo delimo? Zar je potrebno da raspravljamo sa ljudima koji ne mogu sami sa sobom da se dogovore, koji politički ne postoje? Prema tome, ovo je besmisleno. Molim vas da nas zaštitite od ljudi koji su došli ovde da provociraju, da vređaju. Veliki je Bog. On ih je kaznio, i neće dugo. Neće dugo. Ne može. Vidite da ste počeli da se krunite. Imate raspad sistema. Ne možete to da zaustavite. Znate li šta je klizište kada nastane? Ono se teško zaustavlja, a vi klizate u ponor. Mi nemamo mogućnost da vas zaustavimo, mi pokušavamo.